Elea
Elea () eli Hyele (), roomalaisella kaudella Velia (lat.), oli antiikin aikainen kaupunki ja kaupunkivaltio ("polis") Suur-Kreikassa eli Magna Graeciassa nykyisen Italian alueella. Sen arkeologinen alue sijaitsee nykyisen Casal Velinon kunnan alueella lähellä nykyistä Castellammare di Velian kaupunkia.
Néa Chalkidóna
Néa Chalkidóna sijaitsee noin kuusi kilometriä Ateenan keskustasta pohjoiseen ja se on Ateenan esikaupunkialuetta. Kaupungin nimi, ”Uusi Khalkedon”, viittaa Vähässä-Aasiassa sijainneeseen Khalkedonin kaupunkiin, jonka alueelta muutti Ateenaan paljon kreikkalaista väestöä 1920-luvulla osana Kreikan ja Turkin väestönvaihtoa. Néa Chalkidóna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Filadélfeia-Chalkidónan kunnaksi yhdessä Néa Filadélfeian kanssa, jolloin se muuttui uuden kunnan kunnallisyksiköksi.